CELEX: 62015CB0285
Language: sk
Date: 2016-04-21 00:00:00
Title: Vec C-285/15: Uznesenie Súdneho dvora (ôsma komora) z 21. apríla 2016 (návrh na začatie prejudiciálneho konania, ktorý podal Consiglio di Stato – Taliansko) – Beca Engineering Srl/Ministero dell’Interno (Návrh na začatie prejudiciálneho konania — Článok 99 Rokovacieho poriadku Súdneho dvora — Voľný pohyb tovaru — Smernica 89/106/EHS — Stavebné výrobky — Vnútorná úprava komínov — Vnútroštátna legislatíva ukladajúca zhotovovať komíny len z nehorľavých materiálov)

1.8.2016   
            
            
               SK
            
            
               Úradný vestník Európskej únie
            
            
               C 279/6
            
         Uznesenie Súdneho dvora (ôsma komora) z 21. apríla 2016 (návrh na začatie prejudiciálneho konania, ktorý podal Consiglio di Stato – Taliansko) – Beca Engineering Srl/Ministero dell’Interno
   (Vec C-285/15) (1)
   
   ((Návrh na začatie prejudiciálneho konania - Článok 99 Rokovacieho poriadku Súdneho dvora - Voľný pohyb tovaru - Smernica 89/106/EHS - Stavebné výrobky - Vnútorná úprava komínov - Vnútroštátna legislatíva ukladajúca zhotovovať komíny len z nehorľavých materiálov))
   (2016/C 279/09)
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Consiglio di Stato
   
      Účastníci konania
   
   
      Žalobkyňa: Beca Engineering Srl
   
      Žalovaný: Ministero dell’Interno
   
      Výrok
   
   Súlad vnútroštátnej právnej úpravy stanovujúcej, že komíny vykurovacích zariadení pre domácnosti sa zhotovujú z takých nehorľavých stavebných výrobkov ako sú výroky vo veci samej s právom Únie, sa nemá posudzovať z hľadiska smernice Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky, zmenenej a doplnenej nariadením Európskeho parlamentu a Rady (ES) č. 1882/2003 z 29. septembra 2003.
   Smernica Európskeho parlamentu a Rady 98/34/ES z 22. júna 1998 o postupe pri poskytovaní informácií v oblasti technických noriem a predpisov a pravidiel pre služby informačnej spoločnosti zmenená a doplnená smernicou Európskeho parlamentu a Rady 98/48/ES z 20. júla 1998, sa má vykladať v tom zmysle, že taká vnútroštátna úprava musí byť kvalifikovaná ako „technický predpis“ v zmysle článku 1 bodu 3 a 11 tejto smernice a v prípade, ak príslušný členský štát neoznámi túto právnu úpravu Európskej komisii podľa článku 8 tejto zmenenej a doplnenej smernice, sa táto vnútroštátna právna úprava stáva nepoužiteľnou čoho sa môžu jednotlivci dovolávať pred vnútroštátnym súdom.
   
      (1)  Ú. v. EÚ C 302, 14.9.2015.